1. Հարուցված կարգապահական վարույթի տեւողությունը մինչեւ կարգապահական պատասխանատվության ենթարկելու մասին միջնորդությամբ Բարձրագույն դատական խորհրդին դիմելու հարցի լուծումը չի կարող վեց շաբաթից ավելի լինել՝ բացառությամբ դատավորի՝ դատարանից բացակայության դեպքերի (արձակուրդ, անաշխատունակություն, գործուղում՝ բացառությամբ սույն օրենսգրքի 52-րդ հոդվածով նախատեսված դեպքի, եւ այլն): Սույն մասով նախատեսված ժամկետը դատավորի բացակայության ժամանակահատվածով վարույթ հարուցող մարմնի որոշմամբ երկարաձգվում է: Դատավորի բացակայության հիմքերի եւ ժամանակահատվածի վերաբերյալ տեղեկատվությունը վարույթ հարուցող մարմնին տրամադրում է համապատասխան դատարանի նախագահը: